
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 675 

δΑυγούστου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αποχαρακτηρισμός μέρους του εγκαταλειφθέντος 
λόγω παραλλαγής παλαιού τμήματος της Εθνικής 
Οδού Σχιστού - Σκαραμαγκά και ένταξή του στα δη¬ 
μόσια κτήματα, κατ’ εφαρμογή του άρθρου 23 

(παρ. 9-13) του Π.Δ. της 25/28.11.1929. 1 

Έγκριση του Ειδικού Κανονισμού Λιμένα Πάτμου με α- 

ριθ. 5 «Για τους Πλωτούς Γερανούς». 2 

Έγκριση του Ειδικού Κανονισμού Λιμένα Πάτμου με α- 
ριθ. 6 «Περί ασφαλίσεως των με ακτοπλοϊκά επιβα¬ 
τηγό πλοία διακινού μενών επιβατών μεταξύ Ελλη¬ 
νικών λιμένων». 3 

Τροποποίηση Οργανισμού Εσωτερικής Υπηρεσίας 

Νομαρχιακού Διαμερίσματος Έβρου. 4 

Χορήγηση αδείας άσκησης επαγγέλματος Κοιν. Λει¬ 
τουργού στην ΠαπαγεωργίουΈάϊατου Χρήστου.. 5 

Χορήγηση άδειας κυκλοφορίας στο Τρόφιμο Ειδικής 

Διατροφής ΝΕΝΑΤΑΕΒΜΡ». 6 

Χορήγηση άδειας κυκλοφορίας στην Παιδική Τροφή 

ΟΕΡΒΕΠ ΦΑΣΗ 3 ΜΠΑΝΑΝΑ & ΑΝΑΝΑΣ. 7 

Χορήγηση άδειας κυκλοφορίας στην Παιδική Τροφή 

ΟΕΒΒΕΠ ΦΑΣΗ 2 ΜΠΑΝΑΝΑ & ΑΝΑΝΑΣ. 8 

Χορήγηση άδειας κυκλοφορίας στην Παιδική Τροφή 

ΟΕΒΒΕΒ ΦΑΣΗ 2 ΕΠΙΔΟΡΠΙΟ ΦΡΟΥΤΩΝ. 9 

Χορήγηση άδειας κυκλοφορίας του φαρμακευτικού ι¬ 
διοσκευάσματος ΒΟΤΑΜΥΟΙΝ-Ν. 10 

Χορήγηση άδειας κυκλοφορίας του φαρμακευτικού ι¬ 
διοσκευάσματος ΑΝ/ΑΧΙΜ. 11 

Χορήγηση άδειας κυκλοφορίας του φαρμακευτικού ι¬ 
διοσκευάσματος ΡΟΝΟΤΕΧ «ΑΟΕΙΧΟ». 12 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθμ. πρωτ. ΔΜΕΟ/η/659 (1) 


Αποχαρακτηρισμός μέρους του εγκαταλειφθέντος λόγω 
παραλλαγής παλαιού τμήματος της Εθνικής οδού Σχι¬ 
στού - Σκαραμαγκά και ένταξή του στα δημόσια κτή¬ 
ματα, κατ’ εφαρμογή του άρθρου 23 (παρ. 9-13) του 
Π.Δ. της 25/28.11.1929. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
Έχοντας υπόψη: 

1) ΤοΝ. 1558/85 «Κυβέρνηση και Κυβερνητικά Όργανα» 


2) Το Π.Δ. 69/88 «Περί Οργανισμού της Γενικής Γραμ- 
ματείας Δημοσίων Έργων του ΥΠΕΧΩΔΕ», όπως αυτό 
τροποποιήθηκε με το ΠΔ 340/90 «Περί συστάσεως Γεν. 
Δ/νσεων», το Π.Δ. 293/91 «Περί συστάσεως Οργανικής 
Μονάδας στη ΓΓΔΕ» και το Π.Δ. 167/92 «Περί τροποποίη¬ 
σης του Οργανισμού της ΓΓΔΕ». 

3) Το Ν. 3155/55 «Περί κατασκευής και συντηρήσεως ο¬ 
δών» και τα εκτελεστικά του Διατάγματα. 

4) Το άρθρο 23 (παράγραφοι 9-13) του ΠΔ της 25/28 
Νοεμβρίου 1929 «Περί των αχρηστευομένωντμημάτων ε¬ 
θνικών ή επαρχιακών οδών ή ένεκα τροποποιήσεως της 
παλαιός χαράξεως» 

5) Το άρθρο 99 (παράγραφος 1) του Ν. 1892/90, με το ο¬ 
ποίο η οδός Σχιστού - Σκαραμαγκά καθορίζεται ως εθνική 
οδός. 

Και αφού είδαμε: 

1) Το έγγραφο Δ12/0/32701/23.5.97 της Δ/νσης Απαλ¬ 
λοτριώσεων της ΓΓΔΕ, με το οποίο η Δ/νση αυτή εισηγεί- 
ται τον αποχαρακτηρισμό και την ένταξη στα δημόσια 
κτήματα του εγκαταλειφθέντος λόγω παραλλαγής της 
χάραξης παλαιού τμήματος της Ε.Ο. Σχιστού Σκαραμα- 
γκά που βρίσκεται στη θέση «Μετόχι» Σκαραμαγκά και α¬ 
πό τη χθ3+700 έως τη χθ4+500 (της νέας χάραξης). 

2) Το έγγραφο 2348/29.5.97 της Δ/νσης ΚΕΟτης ΓΓΔΕ, 
με το οποίο η Δ/νση αυτή εκφράζει την άποψη ότι δεν εί¬ 
ναι δυνατή η κατάργηση ολόκληρου του παραπάνω πα¬ 
λαιού οδικού τμήματος και η ένταξή του στα δημόσια κτή¬ 
ματα, διότι αυτό χρησιμοποιείται για την είσοδο και έξοδο 
της υπάρχουσας εκεί Στρατιωτικής Μονάδας, αλλά φυσι¬ 
κά είναι δυνατή για ένα μέρος μόνον του τμήματος αυτού, 
το οποίο δεν χρησιμοποιείται για ανάγκες κυκλοφορίας 
και παραμένει σε αχρηστία. 

3) Το έγγραφο 7942/23.6.97 του Δήμου Περάματος με 
το οποίο ο Δήμος συμφωνεί να αποχαρακτηριστεί και να 
ενταχθεί στα δημόσια κτήματα μέρος του εγκαταλειφθέ- 
ντος παλαιού τμήματος της Ε.Ο. Σχιστού - Σκαραμαγκά, 
ώστε να αναβαθμιστεί περιβαλλοντικά η περιοχή και να 
ευνοηθεί η οικονομική ζωή της πόλης. 

4) Την από 27.6.97 εισήγηση της Δ/νσης Μελετών Έρ¬ 
γων Οδοποιίας και τη σχετική γνωμοδότηση του Συμβου¬ 
λίου Δημ. Έργων (Τμήμα Κατασκευών), όπως αυτή διατυ¬ 
πώνεται στην πράξη του με αριθμ. 1 συνεδρία 25 της 
8.7.97. 

Και επειδή: 

1) Το μέρος του παλαιού τμήματος της Ε.Ο. Σχιστού 
Σκαραμαγκά που εμφανίζεται γραμμοσκιασμένο στο συ- 

νημμένο τοπογραφικό διάγραμμα, μήκους 440μ. και εμ- 
βαδού 5.280 τετ. μέτρων περίπου, έχει εγκαταλειφθεί και 
αχρηστευθεί λόγω κατασκευής της νέας οδού στη θέση 
αυτή. 

2) Το προαναφερόμενο παλαιό οδικό τμήμα δεν είναι 
χρήσιμο για οποιαδήποτε δημόσια χρήση, ούτε αναγκαίο 
για την κυκλοφορία και προσπέλαση στη νέα οδό παρό¬ 
διων ιδιοκτητών. 

3) Ο αποχαρακτηρισμός και η ένταξη του προαναφερό- 
μενου τμήματος στα δημόσια κτήματα, γίνεται σύμφωνα 
μετιςδιατάξειςτωνπαρ. 12,13του άρθρου 23του ΠΔτης 
25/28.11.1929, αποφασίζουμε: 

Εγκρίνουμε τον αποχαρακτηρισμό και την ένταξη στα 


δημόσια κτήματα, του εγκαταλειφθέντος λόγω παραλλα¬ 
γής μέρους του παλαιού τμήματος της Εθνικής Οδού Σχι¬ 
στού- Σκαραμαγκά που βρίσκεται στη θέση «Μετόχι» Σκα- 
ραμαγκά και εμφανίζεται γραμμοσκιασμένο στο συνημ¬ 
μένο τοπογραφικό διάγραμμα, μήκους 440 μέτρων και 
εμβαδού 5280 τετ. μέτρων περίπου, σύμφωνα μετιςπαρ. 
12, 13του άρθρου 23του ΠΔτης 25/28.11.1929. 

Η Απόφαση αυτή από την οποία δεν προκαλείται δαπά¬ 
νη σε βάρος του Κρατικού Προϋπολογισμού να δημοσι- 
ευθεί στην Εφημερίδα της Κυβερνήσεως. 

Αθήνα, 23 Ιουλίου 1997 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 

Αριθ. 3131.2/20/97 (2) 

Έγκριση του Ειδικού Κανονισμού Λιμένα Πάτμου με αριθ. 

5 «Για τους Πλωτούς Γερανούς» 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 156του 187/73 (ΦΕΚ Α 261) «περί Κ.Δ.Ν.Δ.» 
όπως αυτό αντικαταστάθηκε με το άρθρο 10 του Ν. 
1940/91 (ΦΕΚ Α 40) «περί Μονάδος Ειδικών Αποστολών 
Λιμενικού Σώματος και άλλες διατάξεις περί αυτού». 

2. Τον Ειδικό Κανονισμό Λιμένα Πάτμου με αριθ. 5 που 
μας υποβλήθηκε με την αριθ. 3131.2/92/97/27.5.1997 α¬ 
ναφορά της Λιμενικής Αρχής Πάτμου με τις διατάξεις του 
οποίου ρυθμίζονται θέματα που αφορούν την εύρυθμη 
λειτουργία του λιμένα Πάτμου. 

3. Την με αριθ. ΔΔΟΥ 2683/9.5.1997 γνώμη του Νομάρ¬ 
χη Δωδεκανήσου. 

4. Το άρθρο 29Ατου Ν. 1558/85 (ΦΕΚ Α137) όπως προ¬ 
στέθηκε με το άρθρο 27 του Ν. 2081/92 (ΦΕΚ Α154). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού αποφασίζουμε: 

Άρθρο μόνο 

(α) Εγκρίνουμε τον πιο κάτω Ειδικό Κανονισμό Λιμένα- 
Πάτμου με αριθ. 5 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ αριθ. 5 
«Για τους πλωτούς γερανούς» 

Ο ΛΙΜΕΝΑΡΧΗΣ ΠΑΤΜΟΥ 

Έχοντας υπόψη: 

α) Τις διατάξεις του δια του από 9 Ιουνίου 1948 ΒΔ Κω- 
δικοποιημένου Νόμου 499/47 «περί πειθαρχικής εξου¬ 
σίας των Προϊσταμένων των Λιμενικών Αρχών» (ΦΕΚ 
Α162) συνδυαζόμενες με τα άρθρα 141- 157 του Ν.Δ. 
187/73 με το οποίο κυρώθηκε ο Κώδικας Δημοσίου Ναυ¬ 
τικού Δικαίου (ΦΕΚ Α 261). 

β) Το άρθρο 156 του Ν.Δ. 187/73 (ΦΕΚ 261) «περί 
Κ.Δ.Ν.Δ.» όπως αυτό αντικαταστάθηκε με το άρθρο 10 
του Ν. 1940/91 (ΦΕΚ Α 40) «περί Μονάδος Εθνικών Απο¬ 
στολών Λιμενικού Σώματος (ΜΕΑ/ΛΣ) και άλλες διατάξεις 
περί αυτού». 

γ) Τις διατάξεις του Ν.Δ. 444/70 «περί αρμοδιοτήτων ΑΣ 
και σχέσεων, προς τας αρμοδιότητας των Σωμάτων Α¬ 
σφαλείας» (ΦΕΚ Α39). 

δ)Το άρθρο29Ατου Ν. 1558/85 (ΦΕΚΑ137) όπωςπρο- 
στέθηκε με το άρθρο 27 του Ν. 2081/92 (ΦΕΚ Α 154). 

ε) Το γεγονός ότι τις διατάξεις του παρόντος Κανονι¬ 
σμού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Κανονισμό: 

Άρθρο 1 
Όρια ισχύος 

Ο Ειδικός αυτός Κανονισμός Λιμένα Πάτμου ισχύει στη 
χερσαία και θαλάσσια ζώνη του, τους λιμένες, τους όρ¬ 
μους και τη θαλάσσια έκταση της περιοχής δικαιοδοσίας 
της Λιμενικής Αρχής και των υφισταμένων της Αρχών ό¬ 
πως αυτή καθορίζεται από τις κείμενες διατάξεις. 

Άρθρο 2 

Έννοια πλωτών γερανών 

Πλωτός γερανός κατά την έννοια του παρόντος θεω¬ 
ρείται κάθε πλωτό ναυπήγημα που χρησιμοποιείται ειδικά 
και αποκλειστικά για την άρση βαρέων αντικειμένων και 
είναι εφοδιασμένο για την εργασία αυτή μετά απαραίτη¬ 
τα μέσα, μηχανήματα κ.λ.π. 


Άρθρο 3 

Υποχρεώσεις εργαζομένων 
Όλοι οι εργαζόμενοι σε πλωτούς γερανούς στην περιο¬ 
χή της Λιμενικής Αρχής Πάτμου, πρέπει να είναι εφοδια¬ 
σμένοι με αντίστοιχη άδεια άσκησης επαγγέλματος, η ο¬ 
ποία έχει εκδοθεί από την Υπηρεσία μας ή από άλλη Λι¬ 
μενική Αρχή σύμφωνα όμως με τις διατάξεις του 
παρόντος Κανονισμού. 

Άρθρο 4 

Διάκριση αδειών άσκησης επαγγέλματος - 
Προϋποθέσεις - Δικαιολογητικά 

1. Οι άδειες άσκησης επαγγέλματος των εργαζομένων 
σε πλωτούς γερανούς διακρίνονται: 

α. Σε άδεια Κυβερνήτη, 
β. Σε άδεια μηχανοδηγού - χειριστή, 
γ. Σε άδεια λιπαντή, 
δ. Σε άδεια ναύτη. 

ε. Σε άδεια ναυτόπαιδα ή μαθητευόμενου μηχανής. 

2. Οι παραπάνω άδειες εκδίδονται ύστερα από την υπο¬ 
βολή των ακόλουθων δικαιολογητικών: 

Α. Άδεια Κυβερνήτη πλωτών γερανών, 
α. Αίτηση στην οποία αναγράφονται όλα τα στοιχεία της 
ταυτότητας του αιτούντος. 
β. Δύο (2) φωτογραφίες. 

γ. Γνωμάτευση της ΥΕΑΝΕΘ περί της ικανότηταςτου υ¬ 
ποψηφίου να εργασθεί ως πλήρωμα πλωτού γερανού, 
δ. Πιστοποιητικό Ποινικού Μητρώου, 
ε. Πιστοποιητικό Δήμου ή Κοινότητας ή υπεύθυνη δή¬ 
λωση στην οποία να περιέχονται τα στοιχεία του δελτίου 
ταυτότητας του αιτούντος. Στην υπεύθυνη δήλωση ο αϊ¬ 
τών δηλώνει ότι γνωρίζει κολύμβηση. 

ζ. Υπεύθυνη δήλωση από ιδιοκτήτη πλωτού γερανού ή 
από τον πρόεδρο ενός νόμιμα λειτουργούντος σωματεί¬ 
ου πληρωμάτων πλωτών γερανών, ή ένορκες βεβαιώσεις 
τριών (3) τουλάχιστον εργατών πλωτών γερανών, που θα 
αποδεικνύουν ότι ο υποψήφιος για την άδεια Κυβερνήτη 
έχει προϋπηρεσία σε πλωτούς γερανούς πέντε (5) τουλά¬ 
χιστον έτη ως ναύτης. Εφόσον ο υποψήφιος είναι κάτο¬ 
χος πτυχίου Κυβερνήτη Γ'τάξης, το πιο πάνω χρονικό διά¬ 
στημα προϋπηρεσίας πέντε (5) ετών μειώνεται σε ένα (1) 
έτος, αποδεικνύεται δε με την ίδια διαδικασία. 

Β. Άδεια μηχανοδηγού -χειριστή πλωτών γερανών: 
α. Ταπροβλεπόμενα για τον Κυβερνήτη υπό στοιχεία α, 
β, γ, δ και ε δικαιολογητικά. 

β. Υπεύθυνη δήλωση από ιδιοκτήτη πλωτού γερανού ή 
από τον πρόεδρο ενός νόμιμα λειτουργούντος σωματεί¬ 
ου πληρωμάτων πλωτών γερανών, ή ένορκες βεβαιώσεις 
τριών (3) τουλάχιστον εργατών πλωτών γερανών, που θα 
αποδεικνύουν ότι ο υποψήφιος για την άδεια ναύτη και λι¬ 
παντή έχει προϋπηρεσία σε πλωτούς γερανούς έξι (6) μή¬ 
νες ως ναυτόπαις ή μαθητευόμενος μηχανής. 

Δ. Άδεια ναυτόπαιδα ή μαθητευόμενου μηχανής πλω¬ 
τών γερανών. 

α. Ταπροβλεπόμενα για τον Κυβερνήτη υπό στοιχεία α, 
β, γ, δ και ε δικαιολογητικά. 

3. Στο Τμήμα Λιμενικής Αστυνομίαςτου Υπολιμεναρχεί- 
ου Πάτμου τηρείται Ειδικό βιβλίο, στο οποίο αναγράφο¬ 
νται τα στοιχεία αυτών που παίρνουν την άδεια άσκησης 
επαγγέλματος. 

Άρθρο 5 

Μη χορήγηση - Ανάκληση αδειών 

1. Οι στο προηγούμενο άρθρο αναφερόμενες άδειες δε 
χορηγούνται σε πρόσωπα που: 

α. Έχουν καταδικασθεί για κλοπή απάτη, υπεξαίρεση, 
λαθρεμπόριο, εμπόριο, ή χρήση ναρκωτικών, αλιεία με 
δυναμίτιδα, παραβάσεις νόμου περί συναλλάγματος. 

β. Δεν έχουν την προβλεπόμενη ηλικία από τους εργα¬ 
τικούς νόμους. 

2. Οι άδειες που έχουν χορηγηθεί ανακαλούνται, εφό¬ 
σον τα πρόσωπα στα οποία χορηγήθηκαν αυτές στερή¬ 
θηκαν μεταγενέστερα το δικαίωμα κτήσης τέτοιας άδει¬ 
ας. 

Άρθρο 6 

Ελάχιστη σύνθεση πλωτών γερανών 


1. Η ελάχιστη σύνθεση πληρώματος στους πλωτούς γε¬ 
ρανούς καθορίζεται σε σχέση με την ανυψωτική τους ικα¬ 
νότητα ως ακολούθως: 

Είδος Ανυψωτική Μηχ/γός 

Μηχ/ματος Δύναμη Κυβ/της Χειριστής Λιπαντής Ναύτης 


Μέχρι 10 τόνους 1 

από 11-20 τόνους 1 

από21-70τόνους 1 

από 71 τόνους και πάνω 1 


1 1 2 

1 1 3 

1 1 4 

1 1 5 


Στην πιο πάνω καθοριζόμενη ελάχιστη σύνθεση επιτρέ¬ 
πεται η αντικατάσταση ενός ναύτη από ναυτόπαιδα. Α¬ 
ντίθετα για να προσληφθεί μαθητευόμενος μηχανής θα 
πρέπει στην ελάχιστη σύνθεση να περιλαμβάνεται αδει- 
ούχος λιπαντής. 

3. Σε περίπτωση ρυμούλκησης πλωτού γερανού ορίζε¬ 
ται ως ελάχιστη σύνθεση πληρώματος για την ασφαλή με¬ 
τακίνησή τους ένας (1) Κυβερνήτης, ένας (1) λιπαντής και 
ένας (1) ναύτης. 

4. Οι διατάξεις του Π.Δ. 22/76 (ΦΕΚ 6Α) όπως κάθε φο¬ 
ρά ισχύουν δεν θίγονται από τον παρόντα Κανονισμό. 

Άρθρο 7 

1. Η επιλογή του πληρώματος γίνεται από τον ιδιοκτήτη 
του πλωτού γερανού. 

2. Τα θέματα που αφορούν τους όρους για την εντός ή 
εκτός έδρας παροχή εργασίας (ώρες εργασίας, υπερω¬ 
ρίες, αμοιβές κ.τ.λ.) ρυθμίζονται με συλλογικές συμβά¬ 
σεις ή ιδιαίτερες συμφωνίες και σύμφωνα με την εργατι¬ 
κή νομοθεσία που ισχύει κάθε φορά. 

Άρθρο 8 

1. Οι ιδιοκτήτες των πλωτών γερανών υποχρεούνται να 
έχουν ασφαλισμένα τα πληρώματά τους σύμφωνα με τις 
ισχύ ουσες κάθε φορά διατάξεις. 

2. Με μέριμνα του Κυβερνήτη του πλωτού γερανού πρέ¬ 
πει να φυλάσσεται μέσα σ’ αυτόν ονομαστική κατάσταση 
των μελών του πληρώματος θεωρημένη από την Αιμενική 
Αρχή · 

3. Ο Κυβερνήτης επίσης του πλωτού γερανού υποχρε- 
ούται να ενημερώνει τη Λιμενική Αρχή για τις τυχόν μετα¬ 
βολές στη σύνθεση του πληρώματος. 

4. Κατά τις μη εργάσιμες ημέρες και ώρες με ευθύνη 
του Κυβερνήτη θα λαμβάνεται μέριμνα για τη φύλαξη του 
πλωτού γερανού κατά την κρίση της Λιμενικής Αρχής. 

Άρθρο 9 

Άδειες άσκησης επαγγέλματος που μέχρι τη δημοσίευ¬ 
ση του παρόντος Κανονισμού έχουν εκδοθεί σε εφαρμο¬ 
γή των καταργούμενων Κανονισμών Λιμένων, εξακολου¬ 
θούν να ισχύουν. 

Άρθρο 10 

Ο παρών Κανονισμός δεν ισχύει σε πλωτούς γερανούς, 
που ανήκουν και εκμεταλλεύονται από τον Οργανισμό Λι¬ 
μένα Πειραιά, για τους οποίους έχουν εφαρμογή οι υφι¬ 
στάμενες κάθε φορά διατάξειςτου Ο.Λ.Π. 


Άρθρο 11 

Καταργούμενες Διατάξεις 

Από την έναρξη της ισχύος του παρόντος Κανονισμού, 
κσταργείται κάθε άλλη διάταξη που ανάγεται σε θέματα 
που ρυθμίζονται από αυτόν ή αντίκεινται στις διατάξειςτου. 
Άρθρο 12 

Οι παραβάτες του παρόντος Ειδικού Κανονισμού, η ε¬ 
κτέλεση του οποίου ανατίθεται στα Λιμενικά Όργανα, α¬ 
νεξάρτητα από τις συντρέχουσες αστικές και ποινικές ευ¬ 
θύνες, σύμφωνα με την κείμενη νομοθεσία, υπόκεινται και 
στις κυρώσειςτου άρθρου 157του Ν.Δ. 187/73 (ΦΕΚ261- 
Α) το πρώτο εδάφιο της παραγράφου 1 του οποίου τρο¬ 
ποποιήθηκε μεταγενέστερα και ισχύει σύμφωνα με το 
Π.Δ. 381/95 (ΦΕΚ 214-Α). 

Πάτμος, 20 Μάίου 1997 
Ο Λιμενάρχης 

Ανθυποπλοίαρχος ΛΣ ΚΛΙΑΚΑΣ Ν. 

(β) Ορίζουμε ημερομηνία έναρξης ισχύος του Κανονι¬ 
σμού αυτού, δέκα (10) ημέρες από την ημερομηνία δημο¬ 
σίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 11 Ιουλίου 1997 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. 3131.2/9/97 (3) 

Έγκριση του Ειδικού Κανονισμού Λιμένα Πάτμου με αριθ. 
6 «Περί ασφαλίσεως των με ακτοπλοϊκά επιβατηγό 
πλοία διακινούμενων επιβατών μεταξύ Ελληνικών λι¬ 
μένων». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 156 του 187/73 (ΦΕΚ Α 261) «περί Κ.Δ.Ν.Δ.» 
όπως αυτό αντικαταστάθηκε με το άρθρο 10 του Ν. 

1940/91 (ΦΕΚ Α 40) «περί Μονάδος Ειδικών Αποστολών Λι¬ 
μενικού Σώματος και άλλες διατάξεις περί αυτού». 

2. Τον Ειδικό Κανονισμό Λιμένα Πάτμου με αριθ. 6 που 
μας υποβλήθηκε με την αριθ. 3131.1/13/97/27.5.1997 α¬ 
ναφορά της Λιμενικής Αρχής Πάτμου με τις διατάξεις του 
οποίου ρυθμίζονται θέματα που αφορούν την εύρυθμη 
λειτουργία του λιμένα Πάτμου. 

3. Την με αριθ. ΔΔΟΥ 2583/13.5.1997 γνώμη του Νο¬ 
μάρχη Δωδεκανήσου. 

4. Το άρθρο 29Ατου Ν. 1558/85 (ΦΕΚΑ137) όπως προ¬ 
στέθηκε με το άρθρο 27 του Ν. 2081/92 (ΦΕΚ Α154). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού αποφασίζουμε: 

Αρθρο μόνο 

(α) Εγκρίνουμε τον πιο κάτω Ειδικό Κανονισμό Λιμένα 
Πάτμου με αριθ. 6. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΠΑΤΜΟΥ 
αριθ. 6 

«Περί ασφαλίσεως με ακτοπλοϊκά επιβατηγό πλοία δια- 
κινουμένων επιβατών μεταξύ Ελληνικών λιμένων» 

Ο ΛΙΜΕΝΑΡΧΗΣ ΠΑΤΜΟΥ 

Έχοντας υπόψη: 

α) Τις διατάξεις του δια του από 9 Ιουνίου 1948 ΒΔ Κω- 
δικοποιημένου Νόμου 499/47 «περί πειθαρχικής εξου¬ 
σίας των Προϊσταμένων των Λιμενικών Αρχών» (ΦΕΚ 
Α162) συνδυαζόμενες με τα άρθρα 141- 157 του Ν.Δ. 

187/73 με το οποίο κυρώθηκε ο Κώδικας Δημοσίου Ναυ¬ 
τικού Δικαίου (ΦΕΚ Α 261). 

β) Το άρθρο 156 του Ν.Δ. 187/73 (ΦΕΚ 261) «περί 
Κ.Δ.Ν.Δ.» όπως αυτό αντικαταστάθηκε με το άρθρο 10 
του Ν. 1940/91 (ΦΕΚ Α 40) «περί Μονάδος Εθνικών Απο¬ 
στολών Λιμενικού Σώματος (ΜΕΑ/ΛΣ) και άλλες διατάξεις 
περί αυτού» 

γ) Τις διατάξεις του Ν.Δ. 444/70 «περί αρμοδιοτήτων ΛΣ 
και σχέσεων, προς τας αρμοδιότητας των Σωμάτων Α¬ 
σφαλείας (ΦΕΚ Α39). 

δ) Το άρθρο 29Ατου Ν. 1558/85 (ΦΕΚΑ 137) όπως προ¬ 
στέθηκε με το άρθρο 27του Ν. 2081/92 (ΦΕΚΑ 154). 

ε) Το γεγονός ότι τις διατάξεις του παρόντος Κανονι¬ 
σμού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Κανονισμό: 

Άρθρο 1 
Όρια ισχύος 

Ο Ειδικός αυτός Κανονισμός Λιμένα Πάτμου ισχύει στη 
χερσαία και θαλάσσια ζώνη του, τους λιμένες, τους όρ¬ 
μους και τη θαλάσσια έκταση της περιοχής δικαιοδοσίας 
της Λιμενικής Αρχής όπως αυτή καθορίζεται από τις κεί¬ 
μενες διατάξεις. 

Άρθρο 2 

Πρόεδροι Διοικητικών Συμβουλίων πλοιοκτητριών Εται¬ 
ρειών, ή τα βάσει των καταστατικών εντεταλμένα όργανα, 
Ναυτικοί Πράκτορες, Διευθύνοντες Γ ραφεία Τουρισμού ή 
Τοξειδίων και κάθε άίλλος γενικά που εκδίδει εισιτήρια επι¬ 
βατών διακινουμένων με Ε/Γ ακτοπλοϊκά πλοία μεταξύ Ελ¬ 
ληνικών λιμένων, υποχρεούνται όπως τηρούν τις εκάστο- 
τε ισχύουσες διατάξεις περί ασφαλίσεως των επιβατών. 

Άρθρο 3 

Κυρώσεις 

Οι παραβάτες του παρόντος Ειδικού Κανονισμού, η ε¬ 
κτέλεση του οποίου ανατίθεται στα λιμενικά Όργανα, α¬ 
νεξάρτητα από τις συντρέχουσες αστικές και ποινικές ευ¬ 
θύνες,σύμφωνα με την κείμενη νομοθεσία, υπόκεινται και 
στις κυρώσεις του άρθρου 157 του Ν.Δ. 187/73 (ΦΕΚ 
26ΙΑ) Το πρώτο εδάφιο της παραγράφου 1 του οποίου 
τροποποιήθηκε μεταγενέστερα και ισχύει σύμφωνα με το 
Π.Δ. 381/95 (ΦΕΚ214/Α). 

Πάτμος, 20 Μάίου 1997 
Ο Λιμενάρχης 

Ανθ/χος Λ.Σ. Ν. ΚΛΙΑΚΑΣ 

(β) Ορίζουμε ημερομηνία έναρξης ισχύος του Κανονι¬ 
σμού αυτού, δέκα (10) ημέρες από την ημερομηνία δημο¬ 
σίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 11 Ιουλίου 1997 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. αποφ. 68/97 (4) 

Τροποποίηση Οργανισμού Εσωτερικής Υπηρεσίας Νο¬ 
μαρχιακού Διαμερίσματος Έβρου. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΕΒΡΟΥ 

Έχοντας υπόψη: 

1. Τις διατάξεις των άρθρων 104 και 49 του ΠΔ 30/96 
(ΦΕΚ Α'21). 

2. Τις διατάξεις του Π.Δ. 194/88 (ΦΕΚ 84Α) περί καθορι¬ 
σμού των προσόντων διορισμού σε θέσεις Δημοσίων Υ¬ 


πηρεσιών και Ν.Π.Δ.Δ. 

3. Την υπ’ αριθμ. 28/1995 απόφασή του, με την οποία 
ψηφίσθηκε ο οργανισμός εσωτερικής υπηρεσίας του Νο¬ 
μαρχιακού Διαμερίσματος Έβρου, της Διευρυμένης Νο¬ 
μαρχιακής Αυτοδιοίκησης Ροδόπης - Έβρου και δημοσι- 
εύθηκε στην Εφημερίδα της Κυβερνήσεως (ΦΕΚ 
393/11.5.1995 τ. Β'). 

4. Την αριθμ. 68/97 απόφαση του Ν.Σ. Έβρου που δια¬ 
βιβάσθηκε με την αριθμ. πρωτ. 188/28.5.97 στην Περιφέ¬ 
ρεια Α.Μ.Θ. για τον προβλεπόμενο έλεγχο νομιμότητας, 
σύμφωνα με το άρθρο 67 του Π.Δ. 30/96, και πήρε αριθμ. 
πρωτ. 3728/9.6.97. 

5. Την εισήγηση του Προέδρου της Ν.Ε. Τομέα Διοίκη¬ 
σης καθώς και τα σχετικά έγγραφα που μνημονεύονται σε 
αυτήν, αποφασίζει: 

Τροποποιεί τον Οργανισμό Εσωτερικής Υπηρεσίας Νο¬ 
μαρχιακού Διαμερίσματος Έβρου, της Διευρυμένης Νο¬ 
μαρχιακής Αυτοδιοίκησης Ροδόπης - Έβρου, ως εξής: 

Α. 1) Στο άρθρο 111 προστίθεται υπηρεσία με τίτλο «Δι¬ 
οίκηση Αγροφυλακής» 

2) Στο άρθρο 117 παρ. 2 - Τμήμα Αποκέντρωσης προ¬ 
στασίας των πολιτών και Αγροφυλακής καταργούνται ό¬ 
λα τα εδάφια που αναφέρονται σε αρμοδιότητες της Α¬ 
γροφυλακής. 

3) Μετά το άρθρο 133 του Οργανισμού προστίθενται τα 
άρθρα 133α και 137436β ως εξής: 

Άρθρο 133α 
Διοίκηση Αγροφυλακής 

Η Διοίκηση Αγροφυλακής λειτουργεί σε επίπεδο Διεύ¬ 
θυνσης. 

Τη Διοίκηση Αγροφυλκής απαρτίζουν τα παρακάτω Α- 
γρονομείατα οποία λειτουργούν σε επίπεδο Τμήματος: 
α. Αγρονομείο Αλεξ/πολης 
β. Αγρονομείο Σουφλίου 
γ. Αγρονομείο Σαμοθράκης 
δ. Αγρονομείο Διδυμοτείχου 
ε. Αγρονομείο Ορεστιάδος 

Η Περιφέρεια, η επωνυμία και η έδρα των παραπάνω υ¬ 
πηρεσιών ρυθμίζονται από τις κείμενες περί Αγροφυλα¬ 
κής διατάξεις: 

Άρθρο133β 

Α. Αρμοδιότητες Διοίκησης Αγροφυλακής 
Έργο της Διοίκησης Αγροφυλακής είναι: 

Η διοίκηση και εποπτείατων υπαλλήλων και οργάνων Α¬ 
γροφυλακής των οποίων προΐσταται. 

Η μέριμνα για την εφαρμογή των Νόμων περί Αγροφυ¬ 
λακής, η επιμέλεια για τη λήψη μέτρων που ενδείκνυνται 
και επιτρέπονται από το Νόμο για την παγίωση της αγρο¬ 
τικής ασφάλειας. 

Η εισήγηση για τη συγκρότηση των Αγρονομικών Συμ¬ 
βουλίων. 

Η εισήγηση προς το Νομάρχη για την έκδοση αγρονο- 
μικών διατάξεων για όλη την Περιφέρεια του Νομού. 

Η άσκηση όλωντων αρμοδιοτήτων, οι οποίες ορίζονται 
ειδικότερα στους "Περί Αγροφυλακής" και στα διατάγμα¬ 
τα και αποφάσεις που έχουν εκδοθεί σε εκτέλεση των α¬ 
νωτέρω Νόμων. 

Β. Αρμοδιότητες Αγρονομείων 
Έργο των Αγρονομείων είναι: 

Η άσκηση όλωντων αρμοδιοτήτων οι οποίες ορίζονται ει¬ 
δικότερα στους Νόμους «περί Αγροφυλακής» και στα δια¬ 
τάγματα και αποφάσεις που έχουν εκδοθεί σε εκτέλεση 
των ανωτέρω Νόμων. 

Η φρούρηση των αγροτικών κτημάτων για την πρόληψη 
κλοπής, της φθοράς και άλλων αδικημάτων. 

Η προανάκριση των αγροτικών αδικημάτων και των άλ¬ 
λων αδικημάτων σε βάρος των αγροτικών κτημάτων. 

Η δίωξη και η εκδίκαση των αγροτικών αδικημάτων. 

Η Αστυνομία των αρδευτικών υδάτων 
Ειδικότερα τα καθήκοντα και οι αρμοδιότητες της 
Δ/νσης Αγροφυλακής και των Αγρονομείων είναι αυτά 
που αναφέρονται στο Ν.Δ. 3030/1954 "Περί Αγροφυλα¬ 
κής" όπως τροποποιήθηκε μεταγενέστερα και τις συνα¬ 
φείς περί Αγροφυλακής διατάξεις. 

Η αναδιάρθρωση των Αγρονομείων καθώς και η κατα¬ 
νομή του προσωπικού στη Δ/νση Αγροφυλακής και τα Α- 
γρονομεία έχει γίνει με Προεδρικά Διατάγματα. 

4. Στο άρθροί 45 "Ορισμός Προϊσταμένων" συμπληρώνε¬ 
ται ο σχετικός πίνακας 
ως εξής: 

ΟΡΓΑΝΙΚΗ ΜΟΝΑΔΑ ΠΡΟΪ ΣΤΑΜΕΝΟΣ 

Διοίκηση Αγροφυλακής ΠΕ Διοικητικού-Οικονομικού με 

α'βαθμό 

Αγρονομείο Αλεξ/πολης και Σουφλίου ΠΕ Δ/κού-Οικονομικού 

και εν ελλείψει υπάλληλος ΔΕ Διοι¬ 
κητικού - Λογιστικού 

Αγρονομείο Σαμοθράκης ΔΕ Διοικητικού-Λογιστικόύ 

5. Στο άρθρο148του Ο.Ε.Υ. προστίθενται υπηρεσίες με 
τίτλο Αγρονομεία Διδυμοτείχου και Ορεστιάδος που λει¬ 
τουργούν σε επίπεδο τμήματος. 

6. Στο άρθρο153 "Αρμοδιότητες Τμήματος Πολιτικών 
Δικαιωμάτων και Προστασίας των Πολιτών καταργούνται 
όλα τα εδάφια που αφορούν αρμοδιότητες της Αγροφυ¬ 
λακής. 

7. Μετά το άρθρο 168 του Οργανισμού προστίθεται το 
άρθρο 168α ως εξής: 

Άρθρο 168α 

Στη Περιφέρεια του Επαρχείου Βορείου Έβρου ανή- 
κουντα Αγρονομεία Διδυμοτείχου και Ορεστιάδας. 

Η Περιφέρεια, η επωνυμία και η έδρα των ανωτέρω υ¬ 
πηρεσιών ρυθμίζονται από τις κείμενες περί Αγροφυλα¬ 
κής διατάξεις. Οι αρμοδιότητες των αγρονομείων είναι: Η 
άσκηση όλων των αρμοδιοτήτων οι οποίες ορίζονται ειδι¬ 
κότερα στους Νόμους, "Περί Αγροφυλακής" και στα δια¬ 
τάγματα και αποφάσεις που έχουν εκδοθεί σε εκτέλεση 
των ανωτέρω Νόμων. Η φρούρηση των αγροτικών κτημά¬ 
των για την πρόληψη κλοπής της φθοράς κι άλλων δικαι¬ 
ωμάτων. Η προανάκριση των αγροτικών αδικημάτων και 
των άλλων αδικημάτων σε βάρος αγροτικών κτημάτων. Η 
δίωξη και η εκδίκαση των αγροτικών αδικημάτων η αστυ¬ 
νομία των αρδευτικών υδάτων. Ειδικότερα τα καθήκοντα 
και οι αρμοδιότητες των Αγρονομείων είναι αυτές που α- 
ναφέρονται στο Ν.Δ. 3030/54 "Περί Αγροφυλακής" όπως 
τροποποιήθηκε μεταγενέστερα και τις συναφείς περί Α¬ 
γροφυλακής διατάξεις. Η αναδιάρθρωση των Αγρονομεί- 
ων καθώς και η κατανομή του προσωπικού στα Αγρονο- 
μεία έχει γίνει με Προεδρικά Διατάγματα. Στο άρθρο 179 
"Ορισμός Προϊσταμένων συμπληρώνεται ο σχετικός πί¬ 
νακας ως εξής: 

ΟΡΓΑΝΙΚΗ ΜΟΝΑΔΑ ΠΡΟΪΣΤΑΜΕΝΟΣ 

Αγρονομείο Διδ/χου και Ορεστιάδος ΠΕ Διοικητικού-Οικονομικού και 

εν ελλείψει υπάλληλος ΔΕ 
Διοικητικού-Λογιστικού 

Β.1) Τροποποιείται ήπαρ.4 του άρθρου 117ως προς τις 
αρμοδιότητες οι οποίες είναι οι εξής: Αυτές που αναφέ- 
ρονται από τις διατάξειςτου Ν.Δ. 17/1974 "Περί ΠΣΕΑ" ε¬ 
κτός από την αντιμετώπιση εκτάκτων αναγκών που προ- 


καλούνται από φυσικά φαινόμενα, τεχνολογικά ατυχήμα¬ 
τα και καταστροφές όπως αυτά αναφέρονται στις διατά¬ 
ξεις του άρθρου 2 του Ν.2344/1995. 

2) Προστίθεται η παράγραφος στο ίδιο άρθροί 17 του 
Ο.Ε.Υ. και δημιουργείται "Μη αυτοτελές Γραφείο Πολιτι¬ 
κής Προστασίας" 

Το ανωτέρω γραφείο υπάγεται στο ανωτέρω τμήμα 
ΠΣΕΑ σύμφωνα με τις διατάξεις των άρθρων 7 παραγρ, 2, 
10 παραγρ. 3 και 12 του Ν.2344/1995 για το λόγο ότι πολ¬ 
λά στοιχεία είναι κοινά (απογραφικά - στατιστικά) και με 
την ύπαρξη κοινού Προϊσταμένου θα υπάρχει καλύτερη 
παρακολούθηση και λειτουργία και των δύο μονάδων. 

Οι αρμοδιότητες του γραφείου αυτού διέπονται από τις 
διατάξειςτου άρθρου 2 και7παραγρ. 2του Ν. 2344/1995 
και είναι οι εξής: εξειδίκευση του σχεδιασμού σε τοπικό ε¬ 
πίπεδο στα ζητήματα Οργάνωσηςτων υπηρεσιώντης Νο¬ 
μαρχιακής Αυτοδιοίκησης για την αντιμετώπιση φυσικών 
τεχνολογικών ή άλλων καταστροφών. 

Φυσική τεχνολογική ή άλλη καταστροφή είναι κάθε αιφ¬ 
νίδια μεταβολή που προκαλείται από φαινόμενα φυσικά ή 
γεγονότα τεχνολογικά ή άλλα τέτοιου είδους, με αποτέ- 
λεσματηνπρό κλη ση ή τη ν απειλή εκτεταμένων απωλειών 
στο έμψυχο δυναμικό και ζημιών ή καταστροφών σε αγα¬ 
θά, υλικά και εγκαταστάσεις της χώρας. 

Τέτοια είναι ιδίως: σεισμοί, πλημμύρες, πυρκαγιές, έ¬ 
ντονες χιονοπτώσεις, παγετοί, δριμύ ψύχος, καύσωνες, 
θύελλες, μεγάλης έκτασης διακοπή ηλεκτρικού ρεύμα¬ 
τος, ρύπανση από αέρια επικίνδυνα για τη δημόσια υγεία, 
θανατηφόρες επιδημίες, μεγάλα χερσαία και αεροπορικά 
δυστυχήματα, μολύνσεις εδάφους ή υδάτων. 

3) Γ ια την καλή λειτουργία του ανωτέρω Γ ραφείου ε¬ 
κτός από τον Προϊστάμενο, αυτοστελεχώνεται από υπαλ¬ 
λήλους των παρακάτω ειδικοτήτων: 

α) 1 υπάλληλο του κλάδου ΔΕ Διοικητικού Λογιστικού 

β) 1 υπάλληλο του κλάδου ΔΕ Προσωπικού Η/Υ 

οι οποίοι ήδη έχουν προβλεφθεί στο άρθρο του Ο.Ε.Υ. και 
δεν απαιτείται τροποποίησή του για τη ν αύξηση των θέσεων. 

Γ. Προσθήκη άρθρου. 

Μετά το άρθρο 140 προστίθεται το άρθρο 141 α. 

«Άρθρο 141α 

Ειδικό Επιστημονικό Προσωπικό 

Σύσταση μιας (1) θέσης προσωπικού ιδιωτικού δικαίου 
αορίστου χρόνου κατηγορίας Ειδικού Επιστημονικού 
Προσωπικού Πανεπιστημιακής Εκπαίδευσης (ΠΕ), κλά¬ 
δου Ειδικού επί Ευρωπαϊκών θεμάτων και Τουρισμού. 

Τα προσόντα διο ρισμού είναι αυτά που προβλέπονται α¬ 
πό το Π.Δ. 194/1988 όπως μεταγενέστερα τροποποιήθη¬ 
κε (αρ. 140 του ΟΕΥ) η δε πρόσληψη θα γίνει με το σύστη¬ 
μα και τις διατάξεις που ισχύουν κάθε φορά για τις προ¬ 
σλήψεις στο Δημόσιο Τομέα (αρ.107 παρ. 2 Π.Δ. 30/1996 
Κώδικας Ν.Α.) δηλ. με το Ν.2190/1994". 

Η ανωτέρω τροποποίηση του Εσωτερικού Οργανισμού 
Οργάνωσης και λειτουργίας της Νομαρχιακής Αυτοδιοί¬ 
κησης Ροδόπης - Εβρου, Νομαρχιακού Διαμερίσματος Ε¬ 
βρου, να δημοσιευθεί στην Εφημερίδα της Κυβερνήσεως 

Με την παρούσα απόφαση δημιουργείται δαπάνη στον 
προϋπολογισμό του Νομαρχιακού Διαμερίσματος, το ύ¬ 
ψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 16 Ιουλίου 1997 

Ο Πρόεδρος Ν.Σ. 

ΠΑΝΑΓΙΩΤΗΣ ΒΑΛΚΑΝΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1/1997 (5) 

Χορήγηση αδείας άσκησης επαγγέλματος Κοιν. λειτουρ¬ 
γού στην Παπαγεωργίου Βάίατου Χρήστου. 

Ο ΝΟΜΑΡΧΗΣ ΦΘΙΩΤΙΔΟΣ 

Με την υπ' αριθ. 1545/17.7.97 Απόφαση του Νομάρχη 
Φθιώτιδας έχει χορηγηθεί στην Παπαγεωργίου Βάία του 
Χρήστου άδεια άσκησης επαγγέλματος Κοινωνικής Λει¬ 
τουργού. 

Λαμία, 17 Ιουλίου 1997 
Με εντολή Νομάρχη 
Η Προϊσταμένη 
ΕΥΑΓΓΕΛΙΑ ΓΑΛΑΝΗ 

- ♦ - 

Αριθ. Πρωτ: 40095/96 (δις) (6) 

Χορήγηση άδειας κυκλοφορίας στο Τρόφιμο Ειδικής 
Διατροφής ΝΕΝΑΤΑΙΒΜΡ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην 40095/96/17.7.97 απόφαση του ΕΟΦ χορηγήθη¬ 
κε, βάσει των διατάξεων του άρθρου 6 της παρ. 3 της Υ¬ 
πουργικής Απόφασης Α2γ/οικ. 5350/86, άδεια κυκλοφο¬ 
ρίας στο Τρόφιμο Ειδικής Διατροφής ΝΕΝΑΤΑΓ ΒΜΓ 
Μορφή: Σκόνη 

Υπευθύνου κυκλοφορίας: ΝυΤΗΙΟΙΑ ΗΕΙΓΑδ ΑΕΒΕ 
Αθήνα, 17 Ιουλίου 1997 
Ο Πρόεδρος 
ΓΕΡ. ΚΑΒΒΑΔΙΑΣ 

-Φ- 

Αριθ. Πρωτ. 530 (δις) (7) 

Χορήγηση άδειας κυκλοφορίας στην Παιδική τροφή 
ΟΕΒΒΕΒ ΦΑΣΗ 3 ΜΠΑΝΑΝΑ & ΑΝΑΝΑΣ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην 530/17.7.97 απόφαση του ΕΟΦ χορηγήθηκε, βά¬ 
σει των διατάξεων του άρθρου 6 της παρ. 3 της Υπουργι¬ 
κής Απόφασης Α2γ/οικ. 5350/86, άδεια κυκλοφορίας 
στην παιδική Τροφή ΟΕΒΒΕΒ ΦΑΣΗ 3 ΜΠΑΝΑΝΑ & ΑΝΑ¬ 
ΝΑΣ 

Μορφή: Πολτός 

Υπευθύνου κυκλοφορίας: ΠΑΠΑΕΛΛΗΝΑΣ ΚΑΤΑΝΑΛΩ¬ 
ΤΙΚΑ ΑΕ 

Αθήνα, 17 Ιουλίου 1997 
Ο Πρόεδρος 
ΓΕΡ. ΚΑΒΒΑΔΙΑΣ 

- ♦ - 

Αριθ. Πρωτ: 23750 (δις) (8) 

Χορήγηση άδειας κυκλοφορίας στην Παιδική τροφή 
ΟΕΒΒΕΒ ΦΑΣΗ 2 ΜΠΑΝΑΝΑ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην 23750/17.7.97 απόφαση του ΕΟΦ χορηγήθηκε, 
βάσει των διατάξεων του άρθρου 6 της παρ. 3 της Υπουρ¬ 
γικής Απόφασης Α2γ/οικ. 5350/86, άδεια κυκλοφορίας 
στην παιδική Τροφή ΟΕΒΒΕΒ ΦΑΣΗ 2 ΜΠΑΝΑΝΑ 
Μορφή: Πολτός: 

Υπευθύνου κυκλοφορίας: ΠΑΠΑΕΛΛΗΝΑΣ ΚΑΤΑΝΑΛΩ¬ 
ΤΙΚΑ ΑΕ 

Αθήνα, 17 Ιουλίου 1997 
Ο Πρόεδρος 
ΓΕΡ. ΚΑΒΒΑΔΙΑΣ 


Αριθ. Πρωτ: 23751 (δις) (9) 

Χορήγηση άδειας κυκλοφορίας στην Παιδική τροφή 
ΟΕΒΒΕΒ ΦΑΣΗ 2 ΕΠΙΔΟΡΠΙΟ ΦΡΟΥΤΩΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 23751/17.7.97 απόφαση του ΕΟΦ χορηγήθηκε, 
βάσει των διατάξεωντου άρθρου 6της παρ. 3της Υπουργι¬ 
κής Απόφασης Α2γ/οικ. 5350/86, άδεια κυκλοφορίας στην 
παιδική Τροφή ΟΕΒΒΕΒ ΦΑΣΗ 2 ΕΠΙΔΟΡΠΙΟ ΦΡΟΥΤΩΝ 
Μορφή: Πολτός: 

Υπευθύνου κυκλοφορίας: ΠΑΠΑΕΛΛΗΝΑΣ ΚΑΤΑΝΑΛΩ¬ 
ΤΙΚΑ ΑΕ 

Αθήνα, 17 Ιουλίου 1997 
Ο Πρόεδρος 
ΓΕΡ. ΚΑΒΒΑΔΙΑΣ 

- ♦ - 

Αριθ. Πρωτ: 28262/96 (δις) (10) 

Χορήγηση άδειας κυκλοφορίας του φαρμακευτικού ιδιο¬ 
σκευάσματος ΒΟΤΑΜΥΟΙΝ -Ν. 

Με τις 28262/96/21.7.97 αποφάσεις του ΕΟΦ, χορηγή¬ 
θηκε βάσει των διατάξεωντου άρθρου 3 παρ. 1 της Κοι¬ 
νής Υπουργικής Απόφασης Α6/9392/91, άδεια κυκλοφο¬ 
ρίας στο φαρμακευτικό ιδιοσκεύασμα ΒΟΤΑΜΥΟΙΝ -Ν 
Μορφές: Γέλη εξωτερικής χρήσης 1% 

Δικαιούχου σήματος: ΖΗΚΙΔΗΣ Ν.Γ. 

Υπευθύνου κυκλοφορίας: ΖΗΚΙΔΗΣ Ν.Γ. 

Αθήνα, 21 Ιουλίου 1997 
Ο Πρόεδρος 
ΓΕΡ. ΚΑΒΒΑΔΙΑΣ 

- ♦ - 

Αριθ. 39270/96 (δις) (11) 

Χορήγηση άδειας κυκλοφορίας του φαρμακευτικού ιδιο¬ 
σκευάσματος ΑΝ/ΑΧΙΜ. 

Με τις 39270/96/17.7.97 αποφάσεις του ΕΟΦ χορηγή¬ 
θηκε, βάσει των διατάξεωντου άρθρ. 3 παρ. 1 της Κοινής 
Υπουργικής Απόφασης Α6/9392/91, άδεια κυκλοφορίας 
στο φαρμακευτικό ιδιοσκέυασμα ΑνΑΧΙΜ 
Μορφές: Ενέσιμο εναιώρημα 160 υ/0.5πιΙ ΡΡ.5ΥΒ. 
Δικαιούχος σήματος: ΡΑδΤΕϋΒ ΜΕΒΙΕΘΧ δΕΒΙύΜδ & 
νΑΟΟΙΝδ δΑ ΡΒΑΝΟΕ 

Υπευθύνου κυκλοφορίας: ΓΕΡΟΛΥΜΑΤΟΣ Π.Ν. ΑΕΒΕ 
Αθήνα, 17 Ιουλίου 1997 
Ο Πρόεδρος 
ΓΕΡ. ΚΑΒΒΑΔΙΑΣ 
-♦- 

Αριθ. 22531 (δις) (12) 

Χορήγηση άδειας κυκλοφορίας του φαρμακευτικού ιδιο¬ 
σκευάσματος ΑνΑΧΙΜ. 

Με τις 22351/21.7.97 αποφάσεις του ΕΟΦ χορηγήθηκε, 
βάσειτων διατάξεωντου άρθρ. 3παρ. 1 της Κοινής Υπου¬ 
ργικής Απόφασης Α6/9392/91, άδεια κυκλοφορίας στο 
φαρμακευτικό ιδιοσκέυασμα ΡΟΝΟΤΕΧ «ΑΩΕίΟΟ». 
Μορφές: Δισκία (500+ 100+ 27) πιρ/ΤΑΒ 
Δικαιούχος σήματος: ΑΘΕΙ.00 ΧΡΩΜΑΤΟΥΡΓΕΙΑ ΑΘΗ¬ 
ΝΩΝ ΑΦΩΝ ΚΟΛΟΚΟΤΡΩΝΗ ΑΕ 
Υπευθύνου κυκλοφορίας: ΑΩΕ1.00 ΧΡΩΜΑΤΟΥΡΓΕΙΑ 
ΑΘΗΝΩΝ ΑΦΩΝ ΚΟΛΟΚΟΤΡΩΝΗ ΑΕ 

Αθήνα, 21 Ιουλίου 1997 
Ο Πρόεδρος 
ΓΕΡ. ΚΑΒΒΑΔΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



